Is die ANC en die DA vasgevang in groepdenke? CHARL ADAMS dink daar is tekens dat politieke groeperings in Suid-Afrika soms in hul eie wêreldjies leef en nie oop is vir strydige idees nie.
GROEPDINK ... Só word daar in die sosiologie verwys na dié fenomeen. Dit kan verduidelik word as die praktyke, denke of besluite van 'n groep wat tipies die gevolg is van swak oordeel.
Dis 'n sielkundige dinamika wat ontstaan wanneer die groep se behoefte na eensgesindheid en konformering tot 'n sekere doel of stel waardes só gewigtig is dat die groep se besluite irrasioneel en wanfunksioneel word. Die individu word ook ondergeskik aan die groep en strydige idees word nie geduld nie.